NÁVRH
UZNESENIE VLÁDY SLOVENSKEJ REPUBLIKY
č. 
z 
k návrhu rozpočtu verejnej správy na roky 2009 až 2011

Číslo materiálu:		
Predkladateľ:	minister financií	

Vláda
A.	schvaľuje  

   A.1.  návrh rozpočtu verejnej správy na roky 2009 až 2011 v súlade s § 4 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,

   A.2.  návrh zákona o štátnom rozpočte na  rok 2009, 

   A.3.  návrh štátneho rozpočtu a návrh rozpočtov kapitol štátneho rozpočtu na rok 2009,

   A.4.  limity počtu zamestnancov, miezd, platov, služobných príjmov a ostatných osobných vyrovnaní 
           v kapitolách štátneho rozpočtu na rok 2009 uvedené v prílohe č. 1 tohto uznesenia,
           
   A.5.  systemizáciu colníkov v štátnej službe na rok 2009 uvedenú v prílohe č. 2 tohto uznesenia,

   A.6. systemizáciu príslušníkov Hasičského a záchranného zboru a príslušníkov Horskej záchrannej služby v štátnej službe na rok 2009 uvedenú v prílohe č. 3 tohto uznesenia,

   A.7.  systemizáciu policajtov v štátnej službe na rok 2009 uvedenú v prílohe č. 4 tohto uznesenia,
 
   A.8.  návrh programov vlády podľa kapitol štátneho rozpočtu na rok 2009 uvedených v prílohe č. 5 tohto uznesenia;

B.   súhlasí

             B.1.   s použitím majetku Fondu národného majetku SR v roku 2009 v súlade s § 28 ods. 3 písm. b) bod 9 zákona č. 92/1991 Zb. o podmienkach prevodu majetku štátu na iné osoby v znení neskorších predpisov vo výške 443 471 tis. eur na posilnenie štátnych finančných aktív, 

             B.2.  s použitím štátnych finančných aktív v sume 443 471 tis. eur do príjmov štátneho rozpočtu na rok   2009,
            B.3.   s použitím štátnych finančných aktív v roku 2009 do sumy 504 548 tis. eur na dôchodkovú reformu, 
     
             B.4.  s použitím štátnych finančných aktív v roku 2009 v sume 10 712 tis. eur na majetkové účasti v medzinárodných finančných inštitúciách,

             B.5. s použitím štátnych finančných aktív v roku 2009 v sume 113 852 tis. eur na vysporiadanie                             pohľadávky SE, a. s. z titulu ukončenia činnosti združenia Dunaj, 

 B.6.  s použitím štátnych finančných aktív v roku 2009 v sume 11 452 tis. eur na vklad do základného imania Exportno-importnej banky Slovenskej republiky; 

   C.   ukladá

          ministrovi financií

         C.1.   oznámiť ministerstvám, ostatným ústredným orgánom štátnej správy SR a správcom ďalších kapitol  štátneho rozpočtu záväzné ukazovatele podľa časti A. tohto uznesenia, prípadne ďalšie záväzné ukazovatele v rámci schválených ukazovateľov,

                      do 15 kalendárnych dní po nadobudnutí účinnosti zákona o štátnom rozpočte

            C.2.  oznámiť obciam a mestám záväzné limity dotácií na bežné výdavky pre zariadenia sociálnych služieb, 
                       
        do 15 kalendárnych dní po nadobudnutí účinnosti zákona o štátnom rozpočte
         
          podpredsedovi vlády a ministrovi vnútra
          podpredsedovi vlády a ministrovi školstva
          ministrovi dopravy, pôšt a telekomunikácií
          ministrovi výstavby a regionálneho rozvoja 
          ministrovi životného prostredia

               C.3.  oznámiť obciam a vyšším územným celkom, ktoré zabezpečujú prenesený výkon štátnej správy sumu výdavkov na úhradu nákladov preneseného výkonu štátnej správy,

        do 30 kalendárnych dní po nadobudnutí účinnosti zákona o štátnom rozpočte 

            ministrom
            predsedom ostatných ústredných orgánov štátnej správy SR
            správcom ďalších kapitol štátneho rozpočtu
 
 C.4.  predložiť do príslušného výboru Národnej rady Slovenskej republiky návrh rozpočtu kapitoly štátneho rozpočtu na roky 2009 až 2011 a návrh rozpočtu štátneho fondu, ktorého je správcom, na roky 2009 až 2011 v súlade s vládnym návrhom rozpočtu verejnej správy na roky 2009 až 2011,
            
                 do 15. októbra  2008

  C.5.  predložiť ministerstvu financií v elektronickej forme prostredníctvom Rozpočtového informačného systému rozpis vládou schváleného rozpočtu kapitoly na vlastné rozpočtové hospodárenie a pre rozpočtové organizácie, príspevkové organizácie a štátny fond vo svojej pôsobnosti podľa funkčnej a ekonomickej klasifikácie rozpočtovej klasifikácie platnej pre rok 2009 a podľa programov vlády,

                 do 25. novembra 2008

 C.6. 	predložiť ministerstvu financií v elektronickej forme prostredníctvom Rozpočtového informačného systému podrobný rozpis rozpočtových prostriedkov kapitoly na základe výdavkov schválených Národnou radou Slovenskej republiky podľa funkčnej a ekonomickej klasifikácie rozpočtovej klasifikácie platnej pre rok 2009, vrátane rozpisu podľa programov vlády,

                       do 24. januára 2009

 C.7. 	zabezpečiť začínanie obstarávania stavieb financovaných z kapitálových výdavkov štátneho rozpočtu a aktualizáciu údajov Registra investícií Ministerstva financií SR podľa postupu uvedeného v prílohe č. 6 tohto uznesenia, 
         
           podľa termínov uvedených v prílohe č. 6 tohto uznesenia

 C.8.	nepredkladať v roku 2009 návrhy legislatívnych predpisov a iných materiálov,                                 ktoré zakladajú finančné nároky na zvýšenie počtu zamestnancov a zvýšenie výdavkov alebo  úbytok príjmov schválených v štátnom rozpočte na rok 2009 s rozpočtovými dôsledkami na štátny rozpočet alebo na iné rozpočty tvoriace rozpočet verejnej správy;
          
                       do 31. decembra 2009  

   D.    zrušuje

 D.1.  úlohu B.4. uznesenia vlády SR č. 856 z 11. októbra 2006 – „s použitím štátnych finančných aktív v sume 8,6 mld. Sk na úhradu úverov so štátnou zárukou za ŽSR, a. s.“,

 D.2.   úlohu B.6. uznesenia vlády SR č. 856 z 11. októbra 2006 – „s použitím štátnych finančných aktív v sume 3,4 mld. Sk na vysporiadanie pohľadávky SE, a. s. z titulu ukončenia činnosti združenia Dunaj“;

   E.   splnomocňuje

          ministra financií

 E.1.   v priebehu roka prijať opatrenia k záväzným ukazovateľom štátneho rozpočtu a opatrenia k úprave  systemizácie v rozsahu podľa § 2 návrhu zákona o štátnom rozpočte na rok 2009 a k počtom zamestnancov  kapitol štátneho rozpočtu uvedených v prílohe č. 1 tohto uznesenia,

 E.2.  v priebehu roka upravovať záväzné ukazovatele programov vlády uvedené v prílohe č. 5 tohto uznesenia,

          ministrov
          predsedov ostatných ústredných orgánov štátnej správy SR
          správcov ďalších kapitol štátneho rozpočtu

 E.3.  	v priebehu roka dopĺňať a rušiť časti programov vlády uvedených v prílohe č. 5 tohto uznesenia v rozsahu vymedzenom ministrom financií;  

   F.     odporúča

           prezidentovi prezídia Fondu národného majetku SR

 F.1.   	zabezpečiť z rozpočtu Fondu národného majetku SR na rok 2009 prostriedky z dividend, ktoré v spoločnostiach s majetkovou účasťou Fondu národného majetku SR vznikli z výkonu ich činnosti, na posilnenie štátnych finančných aktív v sume 443 471 tis. eur; 

    G.   poveruje

           predsedu vlády
 
 G.1.    predložiť  vládny  návrh  zákona  o  štátnom  rozpočte  na  rok  2009 predsedovi Národnej rady SR na ďalšie ústavné prerokovanie,

ministra financií

 G.2.   	uviesť vládny návrh zákona o štátnom rozpočte na rok 2009 v Národnej rade SR.

Vykonajú:     členovia vlády
           	predsedovia ostatných ústredných orgánov štátnej správy SR
                        	správcovia ďalších kapitol štátneho rozpočtu

Na vedomie: predseda Národnej rady Slovenskej republiky
	         prezident prezídia Fondu národného majetku SR